नेपाल सुपर लिग : बुटवल लुम्बिनी र विराटनगरबीच बराबरी
नेपाल सुपर लिगमा बुटवल लुम्बिनी एफसी र विराटनगर एफसीले रोमाञ्चक २–२ को बराबरी खेलेका छन् । बुटवल लुम्बिनीले दुईपल्ट अग्रता लिए पनि त्यसलाई कायम राख्न सकेन र दुवै अवसरमा विराटनगर खेलमा फर्कन सफल रह्यो ।
काठमाडौँ — नेपाल सुपर लिगमा बुटवल लुम्बिनी एफसी र विराटनगर एफसीले रोमाञ्चक २–२ को बराबरी खेलेका छन् । बुटवल लुम्बिनीले दुईपल्ट अग्रता लिए पनि त्यसलाई कायम राख्न सकेन र दुवै अवसरमा विराटनगर खेलमा फर्कन सफल रह्यो ।खेलको छैटौं मिनेटमा नरिम करिमले गोल गर्दै बुटवल लुम्बिनीलाई अग्रता दिलाए । पहिलो हाफकै ४२ औं मिनेटमा पेड्रो मान्जीले बराबरी गोल फर्काए र यो प्रतियोगिताकै उत्कृष्ट गोलमध्ये एक रह्यो ।लक्ष्मण रुचालले ६८ औं मिनेटमा बुटवल लुम्बिनीलाई फेरि अग्रता दिलाए । दोस्रो हाफको इन्ज्युरी समयको दोस्रो मिनेटमा सन्तोष तामाङले गोल गर्दै खेल फेरि बराबरीमा ल्याए । बुटवल लुम्बिनी अहिलेसम्म अपराजित एक्लो टिम रहेको छ ।यो नतिजापछि बुटवल तीन खेलबाट पाँच अंकसहित दोस्रोमा रह्यो भने विराटनगर तीन खेलबा चार अंकसहित तेस्रो स्थानमा उक्लिन सफल भएको छ । 